Стоян Михайловски
Гарван и орел

chitanka.info

Кир Гарванчо еднъжки видел как орелът мощний

        отнася едро агне в небеса —

        и пожелал и той подобни

        да прави чудеса…

Решил — извършил: кацнал дръзновено

        върху една овца —

и се заплел във вълната й… Няколко деца,

        случайни зрители на туй явлене смешно,

        притекли се към Гарванча и го пленили,

        изрязали му гордите крилца

и славолюбието му завинаги разбили…

Когато немощний на силний подражава —

        играчка на децата става!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.